tartuNLP/wikipedia-smugri-20251201 huggingface dataset:
Bobbejaan Schoepen

Bobbejaan Schoepen alk. Modest Schoepen (16. toukokuuta 1925 – 17. toukokuuta 2010) oli flaamilainen laulaja, launtekijä, koomikko ja näyttelijä. Häntä pidetään pioneerina belgialaisessa popmusiikissa, vaudevillessä ja eurooppalaisessa kantrimusiikissa. Tämän lisäksi hän oli Bobbejaanland-huvipuiston perustaja ja johtaja. 
Hänen musiikillinen uransa kukoisti toisen maailmansodan jälkeen aina 1970-luvun puoleen väliin. Hän myi urallaan yli viisi miljoonaa albumia ja hänellä oli 482 kappaleensa ohjelmisto, joka ulottui twangista, kabareesta, instrumentaalimusiikista, chansoneista ja kantrista aina kansanmusiikkiin. 
Schoepen edusti Belgiaa vuoden 1957 Eurovision laulukilpailussa kappaleella "Straatdeuntje". Kappale sijoittui kilpailussa kahdeksanneksi kymmenen kilpailijan joukosta.
Hän syntyi Boomin kaupungissa Antwerpenin provinssissa. Schoepen oli naimisissa hollantilaisen oopperalaulajan Josephina Jongenin kanssa ja heillä oli viisi lasta: Robert ("Bob Jr.", 1962), Myriam (1963), Jacky (1964), Peggy (1968), ja Tom (1970). Hänen pojastaan Tomista tuli hänen managerinsa Belgiassa.
Layamon

Layamon oli englantilainen munkki. Hän oli pappina Ernleyssä (Arley Regis) Worchesterissä Walesin rajalla. 
Layamon saattoi asuinpaikkakunnallaan tutustua kuningas Arthurin tarinoihin. Hän kirjoitti munkki Wacen kronikkaa "Geste des Bretons" (1155) hyödyntäen vuoden 1204 jälkeen kronikan "Layamon's Brut" ('Layamonin Brutus'), jossa hän kertoo englantilaisten jaloista teoista, kuten hän teoksen johdannossa sanoo. Layamonin runoteoksen laajuus on 32 341 säettä, eli se on yli kolme kertaa laajempi kuin Wacen kronikka. Hänen teoksessaan Arthur on ankara saksilainen soturikuningas. Hän lisää tarinaan hengettärien kummilahjat ja uudella tavalla värikkäät kuvaukset pyöreästä pöydästä ja haavoitetun Arthurin pelastumisesta Argante-kuningattaren luo. Runoelma päättyy Arthurin kohottamiseen Englannin ylimmäksi sankariksi. Runoelmasta ei tullut sen saksilaisen hengen vuoksi suosittua, koska silloinen muoti suosi värikkäitä ranskalaishenkisiä sadunomaisia lemmentarinoita, joiden sisältönä kuitenkin myös oli Arthurin tarinoita.
Näyte Layamon Brutuksesta on antologiassa "Englantilaisen kirjallisuuden kultainen kirja".
Naula-Meronen

Naula-Meronen on noin 80 hehtaarin laajuinen järvi Petäjäveden pohjoisosassa. Sen vedet virtaavat Merovenjoen kautta Pengerjokeen, joka on osa Jämsän reittiä. Naula-Meronen tunnetaan myös nimellä Naulajärvi.
Maantiede.
Naula-Meronen on Merovenjoen vesistön toiseksi suurin järvi. Merovenjoki on Pengerjoen itäinen sivujoki. Naula-Merosen pohjoispuolella on Kolu-Meronen, jonka pinta on vain kymmenen senttimetriä Naula-Merosta ylempänä. Järvien välisellä kannaksella ja niiden rannoilla on harvakseltaan asutusta. Naula-Merosen luoteiskulmasta lähtee mutkitteleva Koskelanjoki lounaaseen kohti Ala-Merosta, jonka pinta on noin 20 metriä Naula-Merosta alempana.
Naula-Meronen kuuluu Merovenjoen kolmannen jakovaiheen vesistöön. Toinen jakovaihe on Pengerjoen valuma-alue ja ensimmäinen on Jämsän reitin valuma-alue. Päävesistö on Kymijoen vesistö.
Naula-Merosen eteläpuolella sijaitsevat Kurkivuori ja Kivimäki, joiden korkeus merenpinnasta on noin 220 metriä. Naula-Meroselta runsaat neljä kilometriä kaakkoon sijaitsee Ylä-Kintaus, joka laskee toista reittiä Jämsänveteen. Ympäristössä on useita lampia, kuten Kaakkolampi (206,1 metriä mpy) ja Häärälampi (174,1 metriä mpy).
Vesireitti Kolu-Meroselta Jämsänveteen (suluissa korkeus metreinä merenpinnan yläpuolella):
Kolu-Meronen (170,9) → Naula-Meronen (170,8) → Koskelanjoki → Ala-Meronen (150,3) → Liinalionkoski → Liinajoki → Myllykoski → Merovenjoki → Pengerjoki → Jämsänvesi–Petäjävesi (111,1).
Ala-Meronen

Ala-Meronen on noin 1,5 neliökilometrin laajuinen järvi Petäjäveden pohjoisosassa. Sen vedet virtaavat Merovenjoen kautta Pengerjokeen, joka on osa Jämsän reittiä.
Maantiede.
Ala-Meronen on Merovenjoen vesistön suurin järvi. Merovenjoki on Pengerjoen itäinen sivujoki. Ala-Merosen koillispuolisen Naula-Merosen pinta on noin 20 metriä Ala-Merosta ylempänä. Järviä yhdistää Koskelanjoki. Ala-Merosesta vedet virtaavat lounaaseen Pengerjokeen ja edelleen Jämsänveteen.
Ala-Meronen koostuu läntisestä ja itäisestä selästä, joita yhdistää noin sata metriä leveä Kummunsalmi. Rannat polveilevat huomattavasti enemmän kuin Naula-Merosen ja Kolu-Merosen. Asutusta ja peltotilkkuja on harvakseltaan. Kummunsalmen koillispuolella sijaitsee Pantiovuori, jonka korkeus merenpinnasta on yli 160 metriä, lounaispuolella sijaitsee Eljaksenniemi. Ala-Merosen eteläpuolella on muun muassa Hovilansuo ja Suomalaissuo, jonka länsipuolella on Akkalampi (148,2 metriä mpy). Ala-Merosen ja Naula-Merosen välissä on Kurkisuo, jonka halki järviä yhdistävä vesireitti kulkee.
Ala-Meronen kuuluu Merovenjoen kolmannen jakovaiheen vesistöön. Toinen jakovaihe on Pengerjoen valuma-alue ja ensimmäinen on Jämsän reitin valuma-alue. Päävesistö on Kymijoen vesistö.
Vesireitti Kolu-Meroselta Jämsänveteen (suluissa korkeus metreinä merenpinnan yläpuolella):
Kolu-Meronen (170,9) → Naula-Meronen (170,8) → Koskelanjoki → Ala-Meronen (150,3) → Liinalionkoski → Liinajoki → Myllykoski → Merovenjoki → Pengerjoki → Jämsänvesi–Petäjävesi (111,1).
Anne Lauvergeon

Anne Lauvergeon on ranskalainen yritysjohtaja. Hän toimi ydinvoimayhtiö Arevan pääjohtajana yrityksen perustamisesta vuonna 2001 vuoteen 2011, jolloin Ranskan hallitus irtisanoi hänet. Lehdistö käytti Lauvergeonista lempinimeä "Atomic Anne". "Forbes"-lehti valitsi Lauvergeonin useita kertoja maailman vaikutusvaltaisimpien naisten listalle.
Ennen Arevan johtajuutta Lauvergeon toimi uraanintuottaja Cogeman johtajana ja sitä ennen teleyhtiö Alcatelin johdossa. Aikaisemmin hän on työskennellyt myös Ranskan presidentin François Mitterrandin henkilökohtaisena avustajana. Arevan jälkeen Lauvergeon siirtyi ALP-nimisen konsulttiyhtiön johtoon. Hän toimii myös useiden yritysten hallituksissa.
Lauvergeonilla on insinöörin tutkinto École de Minesistä. Hän on suorittanut tutkinnon myös fysiikasta.
John Keble

John Keble (1792–1866) oli englantilainen runoilija, professori ja pappi. Hän oli runouden professorina Oxfordin yliopistossa. Runokokoelmassaan "The Christian Year" (1827) hän toi esiin Oxfordin liikkeen hengen. Myös kuuluisassa saarnassaan Oxfordissa 1833 hän käsitteli samassa hengessä "kansakunnan uskosta luopumista" ("on national apostasy"). Hän vaati kuuliaisuutta esivaltaa kohtaan ja kunnioitusta katolista perinnettä kohtaan. Hän varoitti riippumattomasta mietiskelystä. Hänen muuta tuotantoaan on "Lyra Innocentium" (1846). Keblen kannattajiin kuului John Henry Newman, joka oli kuuntelemassa Keblen saarnaa ja sen innoittamana perusti sarjajulkaisun "Tracts for the Times".
Toivo Lyyn suomentama John Keblen runo "Kirja" sisältyy antologiaan "Englantilaisen kirjallisuuden kultainen kirja".
M8 Greyhound

M8 Light Armored Car on yhdysvaltalainen toisen maailmansodan aikainen kuusipyöräinen panssariauto, jonka suunnitteli Ford Motor Company. Brittiläiset antoivat sille lempinimen Greyhound (suom. englanninvinttikoira), mutta yhdysvaltalaiset käyttivät tätä nimeä hyvin harvoin. Yhdysvaltojen lisäksi ajoneuvoa ovat käyttäneet lukuisat valtiot ympäri maailman, ja se on säilynyt joidenkin Etelä-Amerikan valtioiden käytössä vielä 2000-luvulle saakka.
Pääaseena oli 37 millimetrin M6-tykki, lisäksi se oli aseistettu myös .50-kaliiperisella Browning M2 -konekiväärillä ja .30-kaliiperisella Browning M1919 -konekiväärillä. Moottorina oli kuusisylinterinen Hercules JXD -bensiinimoottori, jonka voimin M8 saavutti 88 km/h huippunopeuden.
M8 Greyhoundista valmistettiin myös M20 Armored Utility Car -versiota, josta tykki torneineen oli poistettu. Sitä käytettiin tiedustelu- ja komentoajoneuvona.
Vagina dentata

Vagina dentata viittaa myytteihin vaarallisista vaginoista. Vagina dentata ilmenee myyttien teemana, joiden yhteinen tekijä on käsitys, jonka mukaan jotkut naiset voivat vaginallaan vangita miehen peniksen, tai jopa kastroimaan ja tappamaan eri keinoin, kuten taikoja, myrkkyjä, teriä tai kehossaan olevia petoja käyttäen. Tällaisia naisia saattoivat myyteissä olla tavalliset ihmiset, kuin myös eri hirviömäiset olennot. Myytti esiintyi esimerkiksi uskonnollisissa ja lääketieteellisissä teksteissä, sekä kansantarinoissa.
1200- ja 1300-lukujen vaihteessa kirjoitettu "De secretis mulierum" kertoo prostituoitujen ja pelokkaiden naisten asettavan sisäänsä teräviä raudanpaloja, joiden tarkoitus oli vahingoittaa miestä yhdynnässä. "Malleus maleficarum" vuodelta 1487 kertoo puolestaan noitien varastavan peniksiä. Sen sijaan teos mainitsee että näyt, joiden mukaan noidat keräävät peniksiä linnunpesiin tai ruokkivat niitä, perustuvat paholaisen aiheuttamiin illuusioihin. "Mandevillen matkat" kertoo kaukaisen saaren kansasta, jonka naiset olivat hengenvaarallisia miehille. Neitsyiden kehossa oli käärmeitä, jotka purressaan saattoivat tappaa miehen. Niinpä aviomiehet palkkasivat hääyönään uskaliaan vapaaehtoisen ja vasta neitsyyden viemisen jälkeen aviomiehen oli turvallista yhtyä vaimoonsa. Teema esiintyy myös Skyllan mytologiassa. Skylla on peräisin antiikin tarinoista ja keskiajalla Skylla kuvattiin usein seireenin kaltaisena naisena Italian ja Sisilian vesillä. Skyllalla oli naisen ylävartalo, delfiinin pyrstö, sekä pedonhampainen kita tai suden kohtu.
Vagina dentatan kautta naisten seksuaalisuus esitettiin uhkana, jota viisaiden miesten olisi syytä välttää. Turvallisia vaihtoehtoja olivat sen sijaan selibaatti tai avioliitto. Teema esiintyy myös uskonnollisessa symboliikassa esimerkiksi kuolemansynteihin, helvettiin ja Antikristukseen liittyen. Kuolemansynneistä teemaan liitettiin erityisesti hehkuma ("luxuria") ja ahmattius ("gula"). Naishahmon suden kita eli sukuelin symboloi ahmattiuden alalajeja häpeämättömyys ("impudentie"), julkeus ("immodestia"), hillittömyys ("lascivia") ja saastaisuus ("immundicia"). 1100-luvulla eläneen saksalaisen mystikko Hildegard von Bingenin ylös kirjatuissa näyissä esiintyy puolestaan Äiti kirkko naishahmona, jonka haaravälissä on Antikristuksen pää ja sillä "kamalat, raudanväriset hampaat". Tämän Hildegard tulkitsi tarkoittvan Antikristuksen syntymää kirkon sisällä haureuden ja kyltymättömyyden vallitessa.
Kukuruza

Kukuruza () on venäläinen country-, bluegrass- ja rockyhtye.
Kukuruza perustettiin 1970-luvun loppupuolella Ornament-nimisenä. Yhtyeen jäseniä yhdisti kiinnostus yhdysvaltalaista kansanmusiikkia kohtaan. Bluegrassiin yhtye sai ensimmäisen kosketuksensa Nitty Gritty Dirt Bandin kiertäessä 1980-luvun alkupuolella Neuvostoliitossa. Kukuruza-nimi otettiin käyttöön 1980-luvun puolessavälissä. Vuonna 1989 yhtyeen alkuperäisen laulusolisti Larisa Grigorijevan korvasi Irina Surina. Vuonna 2000 Surina lähti yhtyeestä, ja hänen seuraajakseen tuli Svetlana Šebeko.
Kukuruza on kiertänyt useita kertoja Yhdysvalloissa ja esiintynyt Nashvillen Grand Ole Opry -tapahtumassa. Yhtye on tehnyt esiintymisiä myös muun muassa Montreux Jazz Festivalilla, Bulgariassa, Puolassa, Virossa, Latviassa ja Liettuassa. Kukuruzan julkaisemiin levytyksiin lukeutuvat "Kukuruza" (1992), "Crossing the Borders" (1993) ja "Endless Story" (1998).
Vuolanne

Vuolanne on sukunimi, joka on muun muassa seuraavilla suomalaisilla henkilöillä:
Château de Maisons-Laffitte

Château de Maisons-Laffitte eli Château de Maisons on Pariisin luoteisella esikaupunkialueella Maisons-Laffitten kunnassa lähellä Seinejoen rantaa sijaitseva pieni linna, joka on merkittävä ranskalaisen barokkiarkkitehtuurin edustaja. Sen on suunnitellut aikansa tunnetuimpiin arkkitehteihin kuulunut François Mansart.
Historia.
Château de Maisonsin rakennutti vuosina 1641–1650 varakas pankkiiri ja Ranskan valtiovarainhoitaja René de Longueil (1596–1677). Ranskan kuningas Ludvig XIV ja tämän äiti Anna Itävaltalainen osallistuivat avajaisiin huhtikuussa 1651. Mansart suunnitteli myös linnaa ympäröivät terassipuutarhat, joiden rakennustyöt jatkuivat vuoteen 1668.
Linnan omisti myöhemmin kuningas Ludvig XVI:n veli Artois’n kreivi, josta tuli aikanaan kuningas Kaarle X. Vuonna 1804 sen osti Ranskan marsalkka Jean Lannes. Myöhemmin 1800-luvulla omistajana oli pankkiiri Jacques Laffitte, joka lohkoi ympäröivät tilukset tonttimaaksi. 1800-luvun lopulla linnan omisti venäjänsaksalainen taidemaalari William Grommé, joka käytti sitä ateljeenaan. Vuonna 1900 lapsettomana kuollut Grommé testamenttasi koko omaisuutensa Suomessa sijaitsevalle Viipurin kaupungille, josta tuli siten linnan omistaja. Viipurin kaupunginjohto myi vuonna 1905 linnan Ranskan valtiolle, koska sen ylläpitokustannukset olivat hyvin suuret. Valtio osti linnan pelastaakseen sen purkamiselta.
Château de Maisons-Laffitte on nykyään museo ja avoinna yleisölle. Siellä on kuvattu monia elokuvia, kuten "Valheet ja viettelijät" ja "Kuningatar Margot".
Arkkitehtuuri.
Château de Maisons on Mansartin täydellisimpänä nykypäiviin säilynyt suunnittelutyö, sillä muista hänen suunnittelemistaan rakennuksista poiketen myös sisätilat ovat alkuperäisessä asussaan. Se edusti myös merkittävää käännekohtaa renessanssiarkkitehtuurin ja klassismin välissä. Muiden Mansartin suunnittelemien linnojen tavoin Château de Maisons on symmetrinen ja mansardikattoinen, mutta syvyysvaikutelmaa on korostettu siinä enemmän. Julkisivusta ulkonee portaittain suorakulmainen poikkipääty eli frontespiisi ja myös siipiosien julkisivut ulkonevat ensimmäisen kerroksen kohdalla. Sisätiloista vaikuttavimpia ovat pääportaikko, kuninkaan asunto, Artois’n kreivin ruokasali ja peilikabinetti "Cabinet des Miroirs". Myös linnan huonekalut ja taidekokoelma ovat arvokkaat. Linnan ympärillä on nykyisin yhdeksän hehtaarin laajuinen puisto.
Château de Maisons oli muun muassa Versailles’n palatsin ja Vaux-le-Vicomten linnan arkkitehtoninen innoittaja. Ludvig XIV kutsui Maisonsin linnan koristelusta vastanneet kuvanveistäjät osallistumaan Versailles’n palatsin suunnitteluun. Sitä onkin kutsuttu Versailles’n edeltäjäksi.
Bridgerton

Bridgerton on yhdysvaltalainen televisiosarja, jonka on luonut Chris Van Dusen ja tuottanut Shonda Rhimes. Sarja perustuu Julia Quinnin kirjasarjaan.
"Bridgertonin" tarina sijoittuu 1800-luvun alun Englantiin.
Televisiosarjan ensimmäinen tuotantokausi julkaistiin Netflixiin 25. joulukuuta 2020. Toinen kausi julkaistiin suoratoistopalveluun 25. maaliskuuta 2022 ja kolmas kausi julkaistiin 16. toukokuuta 2024.
Juoni.
Tarinan keskiössä on aristokraattinen Bridgertonin perhe 1800-luvun Englannissa. Leskirouva Violet Bridgertonilla on kahdeksan lasta: syntymäjärjestyksessä Anthony, Benedict, Colin, Daphne, Eloise, Francesca, Gregory ja Hyacinth. Heidän hienostelevat naapurinsa ovat Featheringtonin perhe, johon kuuluvat lordi Archibald Featherington, hänen vaimonsa Portia sekä heidän kolme tytärtään, Prudence, Philippa ja Penelope. Heidän luokseen muuttaa lordi Featheringtonin kaukainen serkku maaseudulta, Marina Thompson. Jokaisen jakson kertojana on nimetön ja skandaalinhakuinen juorukolumnisti, joka kutsuu itseään nimellä Lady Whistledown. Hän tietää kaikki Lontoon seurapiirien asiat, ja hänen artikkeleihinsa keskittyvät kaikki, mukaan lukien kuningatar Charlotte.
Ensimmäisellä tuotantokaudella Bridgertonin vanhin tytär Daphne esitellään seurapiireille, ja hän pääsee kuningattaren suosioon. Daphne tutustuu Lontooseen palanneeseen Hastingsin herttuaan Simon Bassetiin, joka on hänen veljensä Anthonyn paras ystävä. Kasvattiäitinsä lady Danburyn rohkaisusta huolimatta herttua on päättänyt olla menemättä naimisiin ja kehittelee Daphnen kanssa juonen: he teeskentelevät kaikille kiintymystä, jotta Daphne pääsisi hyviin naimisiin ja herttua voisi pysyä poikamiehenä. Samalla he kuitenkin tuntevat aitoa, salaista vetoa toisiinsa. Daphne ja Simon joutuvat olosuhteiden pakosta lopulta avioitumaan, ja liitossa riittää myrskyjä.
Toinen tuotantokausi keskittyy Bridgertonin perheen vanhimman veljen Anthonyn myrskyisään rakkauselämään ja vaikeuksiin valita kahden sisaruksen väliltä - vanhemman siskon Katen ja kuningattaren suosioon päässeen nuoremman siskon Edwinan välillä.
Vastaanotto.
Rotten Tomatoes -kerääjäsivustolla "Bridgertonin" ensimmäisen tuotantokauden arvosteluista 89 prosenttia oli positiivisia, perustuen 91 kriittiseen arvosteluun.
Tammikuussa 2021 sarja oli kerännyt yli 82 miljoonaa katsojaa ja siitä tuli Netflixin katsotuin televisiosarja.
Jerkko Rämö

Jerkko Simo Juhani Rämö (s. 9. toukokuuta 2000 Pirkkala) on suomalainen jääkiekkopuolustaja, joka pelaa Saksan toiseksi korkeimmalla sarjatasolla DEL2-liigan Eispiraten Crimmitschaussa.
Ura.
Rämö on Pelicansin kasvatti. Kaudella 2014–2015 hän oli C-nuorten SM-sarjassa tehoilla 6+11=17 joukkueensa paras syöttäjä ja Rämö jakoi sisäisen pistepörssin voiton Matias Huhtalan kanssa. Kaudella 2015–2016 hän oli C-nuorten SM-karsinnoissa tehoilla 7+6=13 Pelicansin paras maalintekijä Leevi Tukiaisen ja Julius Vesaajan kanssa sekä toiseksi paras pistemies Tukiaisen jälkeen. Rämö oli samalla kaudella kolmella osumallaan seuran B-nuorten eniten maaleja tehnyt puolustaja, kuten myös kaudella 2016–2017 11 osumallaan.
Vuodet 2017–2019 Rämö vietti vaihto-oppilaana Yhdysvalloissa Northwood Schoolissa. Kaudella 2017–2018 hän oli joukkueen tehokkain puolustaja tehoilla 4+18=22. Kaudella 2018–2019 Rämö oli tehoilla 13 osumallaan Northwoodin eniten maaleja tehnyt puolustaja, kuten myös seuran 18U-joukkueessa neljällä osumallaan Cole Lealin kanssa.
Kaudeksi 2019–2020 Rämö palasi Pelicansiin ja siirtyi seuran A-nuoriin. Kaudella 2020–2021 hän debytoi Pelicansin SM-liigajoukkueessa, jossa Rämö pelasi neljä runkosarjaottelua ilman tehopisteitä. Hän teki liigadebyyttinsä 5. helmikuuta 2021 Hämeenlinnan Pallokerhoa vastaan. Rämö merkittiin Pelicansin seitsemänneksi puolustajaksi. Hän sai ottelussa jääaikaa 7.35 minuuttia. Rämö keräsi myös yhden kahden minuutin jäähyn kampituksesta.
Rämö siirtyi kaudeksi 2021–2022 vuoden mittaisella sopimuksella Mestis-joukkue Heinolan Peliittoihin. Hän pelasi tulokaskautenaan 27 runkosarjaottelua tehopistein 1+10=11 ja yhden karsintasarjan ottelun ilman tehopisteitä. Kaudeksi 2022–2023 Rämö siirtyi jatkamaan Mestis-pelejään vuoden mittaisella sopimuksella Kokkolan Hermekseen. Hän teki runkosarjassa tehot 10+18=28 ja Rämö oli joukkueen eniten maaleja tehnyt puolustaja. Kesäkuussa 2023 Rämö teki Hermeksen kanssa vuoden mittaisen jatkosopimuksen. Kaudella 2023–2024 hän oli 12 osumallaan joukkueen eniten maaleja tehnyt puolustaja.
Toukokuussa 2024 Rämö liittyi koejaksosopimuksella SM-liigajoukkue Vaasan Sportiin. Elokuussa seura vahvisti, että hänen koejaksonsa ei johtanut jatkosopimukseen. Syyskuussa Rämö siirtyi toistaiseksi voimassa olevalla sopimuksella Mestis-joukkue Joensuun Kiekko-Poikiin. Hän teki siellä 28 ottelussa tehot 5+13=18, joilla hän oli joukkueen tehokkain puolustaja, kunnes joulukuussa 2024 Rämö siirtyi loppukauden 2024–2025 kattavalla sopimuksella Saksan toiseksi korkeimmalla sarjatasolla DEL2-liigassa pelaavan Eispiraten Crimmitschaun riveihin.
Uusi valta (Taiwan)

Uusi valta (, ; NPP) on taiwanilainen keskustavasemmistolainen puolue. Sen puheenjohtajana on tähän saakka toiminut Chen Jiau-hua.
Tobias Kirveskoski

Tobias Kirveskoski -nimisiä henkilöitä ovat olleet:
Federal Art Project

Federal Art Project oli Yhdysvalloissa 1930-luvun laman aikana hallituksen käynnistämä tukijärjestelmä, joka työllisti yli 5000 taiteilijaa vuosina 1935–1939. Osa toimi valtion palkkaamina vapaina taiteilijoina, mutta suurin osa oli opetustehtävissä tai osallistui erilaisiin projekteihin.
RFA Sir Galahad (L3005, 1986)

RFA Sir Galahad (viirinumero L3005) oli Royal Fleet Auxiliaryn maihinnousualus (), joka tilattiin korvaamaan Falklandin sodassa uponnut saman niminen ja samalla viirinumerolla varustettu alus.
Valmistus.
Alus tilattiin 6. syyskuuta 1984 Swan Hunterilta, missä köli laskettiin 12. toukokuuta 1985. Alus laskettiin vesille 12. joulukuuta 1986 ja luovutettiin tilaajalle 25. marraskuuta 1987.
Palvelus.
Alus osallistui vuoden 1991 Persianlahden sotaan operaatio Granbyssä ja 
vuoden 2003 operaatio Teliciin, joissa kummassakin se kuljetti täydennyksiä alueelle. Toisessa Persianlahden sodassa alus kuljetti humanitääristä apua, kunnes se telakoitiin 28. maaliskuuta 2003 Umm Qasrissa.
Britannian hallitus ilmoitti 26. huhtikuuta 2007 aluksen myynnistä Brasilialle. Alus teki viimeisen matkansa Britannian lipun alla 20. heinäkuuta Marchwoodista Portsmouthiin, missä se poistettiin palveluksesta. Alus luovutettiin 13. marraskuuta virallisesti Brasilian laivastolle, joka liitti sen laivastoonsa 4. joulukuuta nimellä "Garcia D'Avila".
2841 Puijo

2841 Puijo on tähtitieteilijä Liisi Oterman vuonna 1943 löytämä asteroidi eli pikkuplaneetta. Se on nimetty Kallaveden rannalla sijaitsevan Puijon mukaan.
Kohde sijaitsee Auringosta suunnilleen 2,25 kertaa niin kaukana kuin Maa, ja sen kierros Auringon ympäri kestää noin 3 vuotta ja 4 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on .
2840 Kallavesi

2840 Kallavesi on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty suomalaisen järven mukaan.
Kohde sijaitsee Auringosta suunnilleen 2,4 kertaa niin kaukana kuin Maa, ja sen kierros Auringon ympäri kestää noin 3 vuotta ja 9 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on .
RFA Largs Bay

RFA Largs Bay (viirinumero L3006) oli Royal Fleet Auxiliaryn Bay-luokan maihinnousualus.
Valmistus.
Alus tilattiin 19. joulukuuta 2000 Swan Hunterilta, missä köli laskettiin 1. lokakuuta 2001. Alus laskettiin vesille 18. heinäkuuta 2003 ja otettiin palvelukseen 2. tammikuuta 2007.
Palvelus.
Alus määrättiin 17. joulukuuta 2006 harjoitusoperaatio Soutwest Scimitariin, jossa se oli "HMS Ark Royalin" ja "HMS Albionin" kanssa. Aluksen ilmoitettiin 3. maaliskuuta 2007 menettäneen propulsiojärjestelmän tehot ja siten ohjattavuuden. Alus ajelehti viisi mailia Eddystonen majakasta länteen konehuoneessa olleen tulipalon seurauksena. Alus saapui 6. maaliskuuta Plymouthiin hinaajien avustamana.
Marraskuussa 2007 alus oli Karibialla ja 2009 Falklandilla. Alukselle asennettiin Phalanx CIWS 30 mm DS30B -tykki 2008-2009.
4066 Haapavesi

4066 Haapavesi on tähtitieteilijä Heikki Alikosken vuonna 1940 löytämä asteroidi eli pikkuplaneetta. Se on nimetty Alikosken isän synnyinpaikan Haapaveden mukaan.
Kohde sijaitsee Auringosta suunnilleen 2,24 kertaa niin kaukana kuin Maa.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin ja pyörähdysaika akselin ympäri on .
1697 Koskenniemi

1697 Koskenniemi on tähtitieteilijä Heikki Alikosken vuonna 1940 löytämä asteroidi eli pikkuplaneetta. Se on nimetty kirjailija V. A. Koskenniemen mukaan. Koskenniemi kuului Turun Ursan perustajiin.
Kohde sijaitsee Auringosta suunnilleen 2,37 kertaa niin kaukana kuin Maa.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on . Albedo on ja magnitudi on .
Jaakko Stenhäll

Jaakko Stenhäll (s. 3. huhtikuuta 1984) on tamperelainen poliitikko. Stenhäll on toiminut Tampereen kaupunginvaltuutettuna ja kaupunginhallituksen varajäsenenä vuodesta 2017 alkaen. Syyskuussa 2019 hänet valittiin elinvoiman ja kilpailukyvyn palvelualueen apulaispormestariksi. Tammikuussa 2021 Tampereen vihreät asettivat Stenhällin pormestariehdokkaaksi saman vuoden kuntavaaleihin.
Koulutus ja työura.
Stenhäll on koulutukseltaan diplomi-insinööri, ja hän on työskennellyt suunnittelupäällikkönä Tampereen teknillisessä yliopistossa sekä myyntipäällikkönä IT-alan yrityksessä.
Poliittinen ura.
Stenhäll sai vuoden 2012 kuntavaaleissa Tampereella 200 ääntä, joka riitti varavaltuutetun paikkaan. Vuoden 2017 kuntavaaleissa hän sai 561 ääntä ja tuli valituksi Tampereen kaupunginvaltuustoon. Eduskuntavaaleissa 2015 hän sai Pirkanmaalta 721 ääntä, eikä tullut valituksi.
Claibornen piirikunta (Louisiana)

Claibornen piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 15 994 vuonna 2018. Piirikunnan hallintokeskus on Homerin kunta. Piirikunta on perustettu 15. maaliskuuta 1828.
Concordian piirikunta

Claibornen piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 19 572 vuonna 2018. Piirikunnan hallintokeskus on Vidalian kaupunki. Piirikunta on perustettu vuonna 1807.
DeSoton piirikunta (Louisiana)

DeSoton piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 27 436 vuonna 2018. Piirikunnan hallintokeskus on Mansfieldin kaupunki. Piirikunta on perustettu vuonna 1843.
East Baton Rougen piirikunta

East Baton Rougen piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 440 059 vuonna 2019. Piirikunnan hallintokeskus on osavaltion pääkaupunki Baton Rouge. Piirikunta on perustettu vuonna 1812.
RFA Mounts Bay

RFA Mounts Bay (viirinumero L3008) on Royal Fleet Auxiliaryn Bay-luokan maihinnousualus.
Valmistus.
Alus tilattiin 19. marraskuuta 2001 BAE Systemsiltä, missä köli laskettiin 14. tammikuuta 2002. Alus laskettiin vesille 19. huhtikuuta 2004 ja otettiin palvelukseen 15. syyskuuta 2006.
Palvelus.
Alukselle asennettiin syksyllä 2006 Bowman-viestiliikennejärjestelmä, kun se osallistui Sierra Leonen kriisiä varten koottuun laivasto-osastoon. Välittömästi operaatiosta palattuaan alukselle siirrettiin kuorma-autoja ja muuta kalustoa Clockwork-harjoitukseen Norjassa, mistä palattuaan se osallistui erilaisiin harjoituksiin.
Roman Jevgenjev

Roman Aleksejevitš Jevgenjev (s. 23. helmikuuta 1999) on venäläinen jalkapalloilija, pelipaikaltaan keskuspuolustaja. Hän edustaa kotimaassaan Dynamo Moskovaa. Hän on kausina 2018–2021 pelannut Venäjän Valioliigassa 59 ottelua ja tehnyt niissä yhden maalin.
Jevgenjev on pelannut useissa Venäjän nuorisomaajoukkueissa. Hän pelasi kolme ottelua alle 21-vuotiaiden Euroopan-mestaruuskilpailuissa 2021. Venäjän A-maajoukkueessa hän pelasi ensimmäisen kerran marraskuussa 2020 Kansojen liigan ottelussa Serbiaa vastaan tultuaan ottelun puolivälissä vaihdosta kentälle. Hänet nimettiin kesän 2021 EM-kilpailuihin Venäjän joukkueeseen juuri kisojen alkaessa koronavirustartunnan saaneen Andrei Mostovoin tilalle.
Jinggangshan

Jinggangshan (井冈山, pinyin: "Jǐnggāngshān") on Luoxiaon vuorijonon keskiosassa sijaitseva vuoristo Kiinassa Ji’anin prefektuurin alueella. Vuoriston pinta-ala on 714 neliökilometriä, ja se sijaitsee noin 130 kilometriä Nanchangista etelään. Maasto on metsäistä ja alueella on paljon puroja ja jokia. Kiinan sisällissodassa vuoristolla oli suuri strateginen merkitys, ja nykyään Jinggangshan onkin historiansa ansiosta suosittu turistikohde.
Kiinaa hallinnut Kuomintang kääntyi kommunisteja vastaan vuonna 1927. Eloonjääneet kommunistit piiloutuivat tai vetäytyivät maaseudulle, ja Jinggangshanin vuorista tuli tärkeä tukikohta, jonne Mao Zedong perusti ensimmäisen johtamansa talonpoikaisneuvoston. Alueen muita merkittäviä kommunistijohtajia olivat Zhu De, Lin Biao ja Zhou Enlai. Kommunistit hylkäsivät alueen talvella 1928–1929, jolloin he siirtyivät Ruijiniin ja perustivat Jiangxin neuvostohallituksen.
Jinggangshanin neuvoston hallitseman alueen keskellä sijaitsee vuonna 1959 perustettu vallankumousmuseo. Se oli yksi Kiinan ensimmäisistä.
Luettelo Helsingin maalaiskunnan asukkaista maarekisterikylittäin vuonna 1890

Helsingin maalaiskunnassa (1865–1945) asui yhteensä 10 141 ihmistä vuonna 1890. He jakautuivat maarekisterikyliin alla olevan taulukon mukaisesti. Taulukossa on esitetty kartta-aineiston perusteella myös kylien nykyistä sijaintia vastaava kunta. 
Helsingin maalaiskunnan väestöstä 53,7 prosenttia (yhteensä 5 446 henkeä) asui sittemmin Helsinkiin liitettyjen maarekisterikylien alueella ja 45,4 prosenttia (4604 henkeä) nykyisin Vantaaseen lukeutuvissa kylissä. Pietarissa asui, mutta Helsingin maalaiskunnassa oli kirjoilla 0,8 prosenttia (84 hlöä) maalaiskunnan väestöstä vuonna 1890.
Denis Makarov

Denis Makarov (s. 18. helmikuuta 1998) on venäläinen jalkapalloilija, pelipaikaltaan keskikenttäpelaaja. Hän on edustanut kotimaassaan Akademija Konopljovia, Jakutija Jakutskia, Mordovija Saranskia, Orenburgia, Neftehimik Nižnekamskia ja tammikuusta 2020 alkaen Rubin Kazania. Hän on kauden 2020–2021 loppuun mennessä pelannut Venäjän Valioliigassa Rubin Kazanin joukkueessa 37 ottelua, joissa hän on tehnyt yhdeksän maalia.
Makarov on pelannut Venäjän alle 21-vuotiaiden maajoukkueessa. Ikäluokan Euroopan-mestaruuskilpailuissa 2021 hän pelasi kolme ottelua ja teki maalin ensimmäisessä alkulohko-ottelussa Islantia vastaan. Hänet nimettiin Venäjän A-maajoukkueeseen kesällä 2021 pelattaviin Euroopan-mestaruuskilpailuihin, ja hän oli maajoukkueen mukana vaihtopelaajana ensimmäisen kerran kesäkuun 1. päivänä ystävyysottelussa Puolaa vastaan.
Tapulikaupungin kirjasto

Tapulikaupungin kirjasto on Pohjois-Helsingissä, Suutarilan kaupunginosan Tapulikaupungin osa-alueella sijaitseva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa.
Puistolan juna-aseman läheisyydessä toimiva Tapulikaupungin kirjasto on perustettu vuonna 1986. Arkkitehtitoimisto Nevanlinna ja Flemingin suunnittelema kirjastorakennus valmistui samana vuonna.
Vuonna 2018 Helsingin kaupunki tarkasteli Puistolan, Heikinlaakson ja Tapulikaupungin palvelutilojen kokonaisuutta sekä korjaus- ja tilatarpeita 10-15 vuoden aikajänteellä. Kaupunki on esittänyt suunnitelman, jossa Puistolan rautatieaseman lähellä sijaitsevaan Suuntimonpuistoon rakennettaisiin syksyyn 2021 mennessä päiväkoti- ja koulutiloja muunneltavista siirrettävistä osista. Myöhemmin (2020-luvulla) Suuntimopuistoa muokattaisiin päiväkoti- ja koulutilojen tarjonnan ohella monitoimitilaksi, jonne Puistolan kirjasto, Tapulikaupungin kirjasto ja Tapulikaupungin nuorisotalo muuttaisivat.
Bosch Rexroth

Bosch Rexroth on Saksan Lohr am Mainissa alkunsa saanut voimansiirto- ja ohjausteknologioita toimittava yritys. Yritys on saksalaisen monialayritys Robert Bosch GmbH:n tytäryhtiö. Maailmanlaajuisesti Bosch Rexroth työllistää noin 33 800 henkilöä, ja yrityksen liikevaihto vuonna 2023 oli noin 7,6 miljardia euroa.
Bosch Rexroth Suomessa.
Bosch Rexroth Oy tarjoaa asiakkailleen neuvonta-, suunnittelu-, kokoonpano- ja huoltotoimintoja sisältäen käyttöönoton ja koulutuksen. Toimipaikat sijaitsevat Vantaalla ja Tampereella. Kokonaismyynti vuonna 2023 oli 120,3 miljoonaa euroa. Yrityksen palveluksessa työskentelee 107 henkilöä. 
Tuotteet.
Bosch Rexroth tarjoaa asiakkailleen hydrauliikkaa, sähköistä voimansiirtoa, ohjaus- ja vaihdeteknologiaa sekä lineaarisen liikkeen ja kokoonpanon teknologiaa, johon sisältyvät esineiden internetin vaatimat ohjelmistot ja rajapinnat. 
Tuoteryhmät:
Historia.
Bosch Rexrothin historia ulottuu vuoteen 1795, kun Georg Ludwig Rexroth perusti vesivoimalla toimivan vasaramyllyn Saksan Spessartin vuoristossa. Vuonna 1850 Rexrothin pääkonttori siirtyy Maintaliin yrityksen ostettua Lohrissa sijaitsevan Steinin rautavalimon. Lohr sijaitsi rautatie- ja sisävesiverkoston kannalta keskeisellä paikalla. Vuonna 1930 Rexroth kehittää valu-uunin huippulaatuisten erityisvaloksien valmistukseen. Toisen maailmansodan jälkeen keittoastioiden, pannujen, silitysrautojen, ja myöhemmin lihankäsittelykoneiden valmistus aloitetaan uudelleen. Vakiomallisten hydraulikomponenttien ja hydrauliikan tuotanto aloitetaan vuonna 1952.
Vuonna 1965 Rexroth osti Indramat GmbH:n, minkä myötä tuotevalikoima laajeni myös sähköisiin ohjaus- ja säätölaitteisiin. Vuonna 1968 Mannesmann AG:sta tuli Rexrothin osakas 50% omistusosuudella. Vuonna 1972 Rexroth osti hydraulisia aksiaalimäntäpumppuja ja -moottoreita valmistavan Hydromatik GmbH:n, ja vuonna 1976 Rexroth siirtyi kokonaisuudessaan Mannesmann AG:n omistukseen. Samana vuonna Mannesmann Rexroth AG osti Brueninghaus GmbH:n, ja sai haltuunsa yrityksen aksiaalimäntäpumppujen ja -moottoreiden tuotannon. Vuonna 1977 yritys osti vaihde- ja kytkintekniikkaa valmistavan Lohmann &amp; Stolterfohtin. 
Mannesmann Rexroth AG osti lineaarisen liiketekniikan komponentteja valmistavan Deutsche Star GmbH -yhtiön vuonna 1987. Kahta vuotta myöhemmin vuonna 1989 Hannoverissa sijaitseva Rexroth Pneumatik GmbH laajensi Mannesmann Rexroth AG:n liiketoimintaa kattamaan myös pneumatiikan. Vuonna 1998 Mannesmann Rexroth GmbH muutettiin osakeyhtiöksi, ja vuonna 2000 yritys osti taajuusmuuttajavalmistaja REFU elektronik GmbH:n. 
Bosch Rexroth AG syntyi vuonna 2001, kun Mannemann Rexroth AG ja Boschin automaatiotekniikan liiketoimintayksikkö yhdistyivät. Näin yritys liittyi osaksi Bosch-konsernia, johon se kuuluu tänäkin päivänä. Hägglunds AB liittyy osaksi Bosch Rexrothia vuonna 2011 . Vuonna 2013 yrityksen pneumatiikan liiketoiminta myytiin Tritonille , ja samana vuonna Bosch Rexroth sai Hermes-palkinnon Open Core Engineering -hankkeesta .
Lavsböle träsk

Lavsböle träsk on järvi Saltvikissa Ahvenanmaan pohjoisosassa. Sen pinta-ala on 27,4 hehtaaria. Etäisyys Maarianhaminasta on 22 kilometriä pohjoiskoilliseen.
Maantiede.
Lavsböle träskin ulottuvuus lounaasta koilliseen on 1,4 kilometriä, leveys on 250 metriä. Pääaltaasta työntyy etelään kaksihaarainen lahti. Saaria ei ole. Järveä ympäröi suurimmaksi osaksi metsämaa, koillisessa on myös kulttuurimaisemaa. Lavsböle träskiin virtaa laskuoja Åsgårda träskistä, joka sijaitsee puoli kilometriä pohjoiseen, ja Södra Långsjönistä, joka sijaitsee puoli kilometriä koilliseen. Lavsböle träskin pohjoispuolisesta Basttjärnan-lammesta virtaa laskuoja sekä Lavsböle träskiin että Åsgårda träskiin. Lavsböle träskin lounaiskolkasta lähtee laskuoja länteen Kvarnbo träskiin, josta virta vie Kvarnboströmmeniä Kvarnbovikeniin, joka on Saltviksfjärdenistä kaakkoon työntyvä merenlahti.
Lavsböle träsk (82.A45.1.002) kuuluu vesistöalueeseen 82.045A, joka on kolmannen jakovaiheen vesistö Saaristomeren rannikkoalueen ja Ahvenanmaan päävesistössä (82). Alueen 82.045A järvet ovat Södra Långsjön, Långsjö, Åsgårda träsk, Lavsböle träsk ja Kvarnbo träsk.
Åsgårda träsk

Åsgårda träsk on järvi Saltvikissa Ahvenanmaan pohjoisosassa. Sen pinta-ala on 32,6 hehtaaria. Etäisyys Maarianhaminasta on 24 kilometriä pohjoiskoilliseen.
Maantiede.
Åsgårda träskin ulottuvuus etelästä pohjoiseen on 1,4 kilometriä. Pääaltaasta kaakkoon työntyy järven kokoon suhteutettuna laaja vesialue, jonka länsirannan tuntumassa sijaitsee vähäinen luoto. Järveä ympäröi suurimmaksi osaksi metsämaa, pohjoisessa levittäytyvät Åsgårdan vainiot. Åsgårda träskiin virtaa laskuoja pohjoisesta ja myös etelästä Basttjärnan-lammesta. Åsgårda träskistä virtaa laskuoja etelään Lavsböle träskiin.
Åsgårda träsk (82.A45.1.003) kuuluu vesistöalueeseen 82.045A, joka on kolmannen jakovaiheen vesistö Saaristomeren rannikkoalueen ja Ahvenanmaan päävesistössä (82). Alueen 82.045A järvet ovat Södra Långsjön, Långsjö, Åsgårda träsk, Lavsböle träsk ja Kvarnbo träsk.
Barbro Lindgren

Barbro Lindgren (s. 1937 Tukholma, Ruotsi) on ruotsalainen kirjailija. Hän on kirjoittanut ennen kaikkea lastenkirjoja mutta myös nuorille ja aikuisille sekä myös runoja.
Sinijuovanaamioahven

Sinijuovanaamioahven ("Nemadactylus valenciennesi") on australialainen trumpettiahventen heimon (Latridae) aurinkoahvenkalalaji.
Koko ja ulkonäkö.
Sinijuovanaamioahven on kookas kala ja voi kasvaa 80–100 cm pitkäksi. Laji on pohjaväriltään sininen. Kyljissä on keltainen vivahde ja päässä on keltaisia juovia. Nuorilla kaloilla kyljissäkin on keltaisia juovia. Kalan kyljessä on musta laikku. Rintaevät ovat suuret ja yksi evän ruodoista on muita pidempi. Pyrstöevä on voimakkaasti haarautunut.
Levinneisyys ja elintavat.
Sinijuovanaamioahvenen levinneisyys ulottuu Länsi-Australian eteläosista Victoriaan ja Tasmaniaan. Se elää kivikkoisilla riutoilla lauhkeissa ja subtrooppisissa vesissä. Sitä tavataan aina 240 metrin syvyyteen asti. Laji liikkuu useimmiten yksin ja on peto. Sinijuovanaamioahvenen lisääntymisaika on tammikuusta huhtikuulle.
Sinijuovanaamioahvenen on hyvä ruokakala. Se on tärkeä kaupallisesti ja myös suosittu vapaa-ajankalastuksen kohde.
Charles Houben

Charles Houben (11. joulukuuta 1821 Munstergeleen, Limburg, Alankomaat – 5. tammikuuta 1893 Mount Argus, Irlanti) oli pyhimys, pappi ja passionisti. 
Elämä ja ura.
Houben oli Peter Josef Houbenin ja Johanna Elisabeth Luijten yhdestätoista lapsesta neljäs. Hänet tunnettiin jo elämänsä aikana tekemiensä ihmeparantumisien takia ihmeidentekijänä. Hän oli erityisen omistautunut sairaille, kärsiville, yksinäisille ja köyhille. Paavi Johannes Paavali II julisti hänet kunnianarvoisaksi 10. toukokuuta 1979 ja autuaaksi 16. lokakuuta 1988, ja paavi Benedictus XVI julisti hänet pyhimykseksi 3. kesäkuuta 2007. Hän eli seuraavien kuuden paavin hallintokausien aikana: Pius VII (1800–1823), Leo XII (1823–1829), Pius VIII (1829–1830), Gregorius XVI (1831–1846), autuas Pius IX (1846–1878) ja Leo XIII (1878–1903). Hänen muistopäiväänsä vietetään 5. tammikuuta.
Elämänvaiheet.
Charles Houbenin elämä jakautuu seuraaviin vaiheisiin:
Modibo Koné

Modibo Koné (s. 17. syyskuuta 1958 Markala) on malilainen insinööri ja poliitikko, joka toimii maan hallituksen ympäristöministerinä.
Kone valmistui insinööriksi Malin insinöörikorkeakoulusta vuonna 1983. Hän on suorittanut maataloushydrauliikan tutkinnon Ouagadougoussa ja yritysjohtamisen tutkinnon Dakarissa.
Konén työura alkoi Office du Nigerin palveluksessa vuonna 1984. Hän on työskennellyt Länsi-Afrikan kehityspankissa sekä puuvillayhtiö CMDT:n toimitusjohtajana vuosina 2015–2016. Koné osallistui Malin presidentinvaaleihin Mali Kanu -liikkeen ehdokkaana vuonna 2018 saaden 2,29 % ensimmäisen kierroksen äänistä. Oppositioliike M5-RFP:hen kuulunut Koné nimitettiin Choguel Maïgan hallituksen ympäristö-, puhtaanapito- ja kestävän kehityksen ministeriksi kesäkuussa 2021.
Koné on naimisissa ja viiden lapsen isä. Hän puhuu bambaraa, ranskaa ja englantia.
Myrtis Anthedonlainen

Myrtis (; 500–400-luku eaa.) oli antiikin kreikkalainen lyyrinen runoilijatar, joka oli kotoisin Boiotian Anthedonista.
Myrtiksestä tiedetään antiikin lähteistä vain vähän. Hänet mainitaan runoilija Pindaroksen toiseksi opettajaksi Korinnan ohella. Hänen kerrotaan kilpailleen Pindarosta vastaan julkisessa runokilpailussa, mistä Korinna häntä torui, vaikka oli itsekin kilpaillut Pindarosta vastaan aiemmin.
Myöhemmin Myrtikselle pystyttiin patsaita useisiin kaupunkeihin eri puolilla Kreikkaa, ja hänet luettiin yhdeksi yhdeksästä merkittävimmästä ”lyyrisestä muusasta” eli naispuolisesta runoilijasta.
Myrtis (ennallistus)

Myrtis () on nimi, joka on annettu 11-vuotiaalle antiikin ateenalaiselle tytölle, jonka jäänteet on löydetty, sekä tästä tehdylle ennallistukselle, joka on esillä Kansallisessa arkeologisessa museossa Ateenassa. Tytön oikeaa nimeä ei tiedetä.
Myrtikseksi nimetyn tytön arvellaan kuolleen Ateenan kulkutaudin aikana peloponnesolaissodan alkuvaiheessa noin vuonna 430 eaa. Tytön hampaista on löydetty jonkin verran jäänteitä kulkutaudin aiheuttaneen "Salmonella enterica" -bakteerin geeneistä, ja näin hän todennäköisesti kuoli lavantautiin. Tyttö oli haudattu Kerameikokseen kulkutaudin uhrien joukkohautaan, joka löydettiin Ateenan metron rakennustöiden yhteydessä 1994–1995. Haudasta löydettiin yhteensä noin 150 luurankoa. Arkeologit valitsivat tytöstä tutkimuksessa käytetyn nimen, suomeksi ”Myrttimarja”, ajalle tyypillisistä naisennimistä.
Löydettäessä tytön kallo oli erityisen hyvässä kunnossa, mikä mahdollisti kasvojen ennallistamisen kallosta tehdyn kopion ympärille. Kasvonpiirteiden ennallistus on tehty niin kutsutulla Manchester-menetelmällä. Ennallistuksen hiusten ja silmien väri on valittu ajalle tyypillisistä. Ennallistus on ensimmäinen tavallisesta antiikin kreikkalaisesta tehty. Aiemmin vastaavia on yritetty vain merkkihenkilöistä, kuten Filippos II.
Ennallistus julkistettiin Akropolis-museossa vuonna 2010. Tämän jälkeen se on kiertänyt eri puolilla maailmaa osana YK:n tukemaa ohjelmaa.
Sandra Stojiljkovic

Sandra Stojiljkovic (s. 1981 Malmö) on ruotsalainen näyttelijä. Hän valmistui Malmön teatterikorkeakoulusta vuonna 2008 ja on sen jälkeen näytellyt ennen kaikkea Malmön kaupunginteatterissa, mutta ollut jonkin verran mukana myös radio- ja tv-tuotannoissa. Vuonna 2021 hän esitti Dani-nimistä poliisia sarjassa "Ohuella langalla". Hän on naimisissa ja asuu Åkarpissa Burlövin kunnassa.
Thukydides (täsmennyssivu)

Thukydides (, ) voi viitata seuraaviin:
Adam Smelczyński

Adam Smelczyński (14. syyskuuta 1930 Częstochowa – 14. kesäkuuta 2021) oli puolalainen ampuja, olympiamitalisti ja Euroopan mestari.
Smelczyński saavutti trapin olympiahopeaa Melbournessa 1956. Hän osallistui urallaan peräti kuusiin kesäolympialaisiin, Melbournen lisäksi Roomassa 1960, Tokiossa 1964, Méxicossa 1968, Münchenissä 1972 ja Montréalissa 1976. Méxicossa ja Montréalissa hän sijoittui kuudenneksi ja Roomassa seitsemänneksi. Vuonna 1967 Smelczyński voitti MM-pronssia, ja lisäksi hän voitti yhteensä seitsemän EM-mitalia, muun muassa yksilökilpailun Euroopan mestaruudet vuosina 1972 ja 1976. Vuonna 2016 Smelczyńskiltä joudutiin sairastumisen vuoksi amputoimaan molemmat jalat. Hän kuoli 90-vuotiaana 14. kesäkuuta 2021.
Basket Zaragoza 2002

Basket Zaragoza 2002 S.A.D. on espanjalainen koripalloseura Zaragozasta. Se pelaa kotiottelunsa Pabellón Príncipe Felipessa.
Seura on pelannut vuosikymmenen verran Espanjan pääsarjassa. Kaudella 2019–2020 Zaragoza sijoittui Mestarien liigassa pronssille.
Seuralla on myös vuonna 2020 perustettu naisten joukkue.
Ruotsin puolustusvoimien komentaja

Ruotsin puolustusvoimien komentaja (ruotsiksi "Sveriges överbefälhavare") on kenraalin arvoinen sotilas, joka johtaa Ruotsin puolustusvoimia. Nykyään tehtävässä toimii kenraali Michael Claesson, joka aloitti virassaan 1. lokakuuta 2024.
Virkaan nimittävä taho on Ruotsin hallitus.
Ensimmäinen puolustusvoimien komentaja oli Olof Thörnell, joka aloitti toimessaan 1939. Vuoteen 1975 asti Ruotsin kuningas oli vielä virallisesti korkeampi virka, mutta nykyisin kuninkaan sotilasarvot ovat lähinnä seremoniallisia.
Puistolan kirjasto

Puistolan kirjasto on Pohjois-Helsingissä, Suurmetsän kaupunginosan Puistolan osa-alueella sijaitseva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa.
Puistolan kirjasto on perustettu vuonna 1946. Kirjaston tilat sijaitsevat vuonna 1985 valmistuneessa Nurkkatien monitoimitalossa. Rakennuksen ovat suunnitelleet arkkitehdit Matti Nurmela ja Jyrki Tasa. 
Vuonna 2018 Helsingin kaupunki tarkasteli Puistolan, Heikinlaakson ja Tapulikaupungin palvelutilojen kokonaisuutta sekä korjaus- ja tilatarpeita 10-15 vuoden aikajänteellä. Kaupunki on esittänyt suunnitelman, jossa Puistolan rautatieaseman lähellä sijaitsevaan Suuntimonpuistoon rakennettaisiin syksyyn 2021 mennessä päiväkoti- ja koulutiloja muunneltavista siirrettävistä osista. Myöhemmin (2020-luvulla) Suuntimopuistoa muokattaisiin monitoimitilaksi, joka tarjoaisi Puistolan kirjastolle, Tapulikaupungin kirjastolle ja Tapulikaupungin nuorisotalolle uudemmat tilat.
Ken Horton

Kenneth Wilcher ”Ken” Horton (s. 25. heinäkuuta 1989 Ossining, New York) on yhdysvaltalainen koripalloilija. Horton on pelannut urallaan kotimaansa lisäksi muun muassa Espanjassa, Saksassa, Suomessa ja kansainvälisissä seurajoukkuekilpailuissa. Hän voitti Mestarien liigan mestaruuden vuosina 2020 ja 2021, Intercontinental Cupin mestaruuden vuonna 2021 ja Suomen mestaruuden vuonna 2015.
Elämä ja ura.
Horton kuului Central Connecticut Staten yliopistojoukkueeseen vuosina 2007–2012. Hänet valittiin vuonna 2011 konferenssinsa arvokkaimmaksi pelaajaksi. Yliopiston jälkeen Horton lähti ammattilaisuralle. Syyskuussa 2014 Horton siirtyi suomalaiseen Joensuun Katajaan, jossa pelasi myös EuroChallengea ja voitti kauden päätteeksi Suomen mestaruuden.
Kesällä 2020 Horton siirtyi espanjalaiseen CB Mirafloresiin. Mirafloresissa Horton voitti koronaviruspandemian vuoksi vasta syksyllä loppuun pelatun Mestarien liigan mestaruuden. Vuonna 2021 Horton voitti Mestarien liigan mestaruuden toisen kerran sekä Intercontinental Cupin mestaruuden.
Tuomo Kyhä

Tuomo Kyhä (s. 9. elokuuta 1976 Pori) on entinen suomalainen jääkiekkopuolustaja. Hän pelasi ennen pääsarjauraansa A-nuorten I-divisioonaa TuTossa sekä nuorten SM-liigaa Porin Ässissä, jossa hän voitti viimeisellä kaudellaan A-nuorten pronssia vuonna 1997. Kyhä pelasi junioreissa voitetun pronssin jälkeen yhden kauden jääkiekon I-divisioonaa Kokkolan Hermeksessä ennen siirtoaan vuonna 1998 Ässien edustusjoukkueeseen, jossa hän pelasi kolme kautta ja yhteensä 154 ottelua. Kyhä teki ensimmäisen ja samalla ainoan SM-liigamaalinsa 28. joulukuuta 1999 Turun Palloseuraa vastaan pelatussa vierasottelussa, jossa hän vastasi toisen erän ainoasta maalista ohittamalla TPS-maalivahti Fredrik Norrenan. Ottelu oli molemmille joukkueille ensimmäinen joulutauon jälkeen ja päättyi Ässien tappioon maalein 4–3.
Kyhä teki Ässien kanssa vuoden jatkosopimuksen kauden 1999–2000 jälkeen. Uransa ainoan SM-liigamaalin lisäksi hän keräsi kauden aikana suurimman osan SM-liigauransa rangaistusminuuteista kerättyään niitä 50 ottelussa 109. Kolmannen Ässissä pelaamansa kauden 2000–2001 jälkeen Kyhä teki sopimuksen Ruotsin Allsvenskaniin kiirunalaiseen Kiruna Minersiin, jossa hän ei pelannut kuitenkaan lopulta otteluakaan. Kiirunan sijaan Kyhä pelasi viimeisellä kaudellaan 2001–2002 Italian Serie A:ta Sterzing/Vipitenossa sekä Britannian BISL:ää Bracknell Beesin joukkueessa, kunnes lopetti pelaajauransa.
Pelaajauransa jälkeen Kyhä on toiminut SM-liigan Alumnien tähtien jakajana Ässien kotiotteluissa muun muassa kaudella 2018–2019 sekä edustanut Ässiä SM-liigan alumniottelussa Rauman Lukkoa vastaan joulukuussa 2016 ja HIFK:ta vastaan lokakuussa 2017. Pelaajauransa aikana Kyhää luonnehdittiin ”vahvaksi ja selkeäksi peruspakiksi, joka keskittyy oman pään peliin ja osaa myös kovat taklaukset”.
Rytmisoitin

Rytmisoitin on lyömäsoitinten ryhmään kuuluva soitin, jonka tarkoituksena on tuottaa tai tukea musiikin komppia. Rytmisoittimiin kuuluvat esimerkiksi marakassit, helistimet ja rytmimunat.
Berndt Theodor Munck

Berndt (Bernt) Theodor (Teodor) Munck (31. joulukuuta 1854 Nakkila – 18. lokakuuta 1933 Helsinki) oli suomalainen virka- ja valtiopäivämies.
Munckin vanhemmat olivat Berndt Gustaf Munck ja Anna Stina Futka ja puoliso (Cissy) Cecilia Alexandra Malmström (k. 1916). Munck palveli virkamiehenä valtionrautateillä useissa eri tehtävissä, muun muassa Uudenmaan läänin lääninkansliassa sekä sittemmin leski- ja orpokassan palveluksessa vuoteen 1926 asti. Munck oli aatelissäädyssä edustaja valtiopäivillä 1900.
Attila Zoller

Attila Cornelius Zoller (13. kesäkuuta 1927 Visegrád, Unkari – 25. tammikuuta 1998 Townshend, Vermont, Yhdysvallat) oli unkarilaissyntyinen jazzkitaristi. Hän pakeni Unkarin neuvostomiehitystä Itävaltaan vuonna 1948. Zoller muutti Länsi-Saksaan 1950-luvulla ja edelleen Yhdysvaltoihin 1959. Free jazzin tyylilajikseen omaksunut Zoller tunnetaan myös Vermont Jazz Center -koulun perustajana.
Ura.
Attila Zollerin isä oli ammattimainen viulisti, joka opetti pojalleen klassista viulunsoittoa. Teini-ikäisenä Zoller kiinnostui kitaransoitosta; toisen maailmansodan jälkeen hän soitti Budapestin jazzklubeilla, kunnes hän 1948 pakeni neuvostomiehitystä vuorten yli Itävaltaan. Wienissä Zoller perusti jazzkokoonpanon harmonikansoittaja Vera Auerin kanssa. Muutettuaan Länsi-Saksaan 1950-luvulla Zoller musisoi pianisti Jutta Hippin ja saksofonisti Hans Kollerin kanssa.
Zoller muutti 1959 Yhdysvaltoihin, missä hän kiinnostui freejazz-tyylistä Ornette Colemanin inspiroimana. Vuonna 1965 Zoller perusti freejazz-vaikutteisen kokoonpanon pianisti Don Friedmanin kanssa. Vuonna 1974 Zoller perusti Attila Zoller Jazz Clinics -oppilaitoksen, joka tuonnempana sai nimekseen Vermont Jazz Center.
Zoller levytti kymmenittäin albumeja 1960-luvun puolesta välistä alkaen. Ensimmäiset single- ja EP-julkaisunsa hän oli levyttänyt 1950-luvulla.
Zollerin viimeinen esiintyminen oli New Yorkin Zinc Barissa pianisti Tommy Flanaganin ja basisti George Mrazin kanssa 6. tammikuuta 1998. Zoller kuoli paksusuolen syöpään saman kuun lopulla.